Kereta kebal Al-Khalid

**Al-Khalid** (atau menggunakan nama **MBT-2000** di pasaran antarabangsa) adalah sebuah kereta kebal utama moden yang dibangunkan dan dikeluarkan oleh Pakistan untuk kegunaan Tentera Darat Pakistan. Al-Khalid dilengkapkan dengan sistem kawalan tembakan moden yang diintegrasikan dengan peralatan penglihatan malam bagi membolehkan ia menembak pelbagai jenis peluru anti kereta kebal dan peluru berpandu anti kereta kebal dengan tepat. Kereta kebal ini mendapat namanya iaitu Al-Khalid bersempena nama seorang lagenda jeneral Islam, Khalid bin al-Walid. 

Kereta kebal ini mula memasuki perkhidmatan dengan Tentera Darat Pakistan pada tahun 2001. Keseluruhannya, sejumlah kira-kira 600 buah kereta kebal dirancang akan diperoleh oleh Tentera Darat Pakistan.

Kereta kebal Al Khalid atau juga dikenali sebagai kereta kebal 2000 merupakan satu projek kerjasama antara China North Industries Corporation (NORINCO)  dan Pakistan di bawah perjanjian yang ditandatangani pada tahun 1988. 

Perjanjian ini melitupi kereta kebal Type 59 sedia ada dan juga pengeluaran tempatan kereta kebal Type 69-II, Type 85 dan akhirnya siri kereta kebal utama Al Khalid.

Pengeluaran kereta kebal Al Khalid bermula pada tahun 1999 dengan kenderaan pengeluaran pertama dijangkakan disiapkan pada tahun 2000.

Tatarajah kereta kebal Zufiqar adalah konventional dengan ruang pemandu di hadapan, turet di tengah dan pek kuasa dan transmisi di belakang. Meriam 125mm laras licin menggunakan sistem pemuat automatik yang mula-mula memuatkan projektil kemudian mengisi caj. Pemuat automatik ini telah membolehkan krew kenderaan dikurangkan kepada tiga: komander, jurumeriam, dan pemandu.

Peralatan piwaian termasuk sistem tembakan berkomputer, peranti pandang siang/malam distabilkan bagi komander dan jurumeriam, sistem NBC dan perisai reaktif letupan bagi keselamatan medan tempur tahap lebih tinggi. Sistem snorkel boleh dipasang bagi randukan dalam.

NORINCO memasarkan kenderaan serupa yang dikenali sebagai kereta kebal utama Type 90-II yang telah dibangunkan bagi pasaran eksport.

VARIANTS
Tiada variasi kereta kebal Al Khalid yang diketahui.

## Status
Dalam pengeluaran bagi Pakistan.

## Pengilang
Industri Berat Taxila, Taxila, Pakistan.

## Rujukan

* TANK & COMBAT VEHICLE RECOGNITION GUIDE, Christopher F. Foss, Harper Collins Publishers, cetakan pertama 2000.

## Pautan luar
;Tapak web pengeluar
* Pakistan DEPO (Defence Export Promotion Organisation) website - Al-Khalid factsheet 
* KMDB 6TD-2 engine factsheet 
* SESM ESM500 gearbox factsheet 

;Rencana
* The Al-Khalid, an article written by Pakistani defence journalist Usman Ansari 
* Heavy Metal - Pakistani AFVs, an article written by Pakistani defence journalist Usman Ansari
* DefenceJournal.com article - Towards Self-reliance in Armaments, by Patron Lt Gen (Retd) Sardar F S LODI, looking at the induction of the Al-Khalid MBT in the Pakistan Army 

;Lembaran fakta
* Pakistan Military Consortium (pakdef.info) - MBT-2000/Al-Khalid MBT factsheet
* GlobalSecurity.org - Al-Khalid MBT-2000 MBT factsheet
* FAS.org - Al-Khalid/MBT-2000 MBT factsheet
* DefenceJournal.com article - Development of MBT-2000/Al-Khalid MBT
* YouTube.com video - Al-Khalid MBT demonstration (commentary in Urdu)
* A user created video of Al-Khalid at youTube
* ForecastInternational.com article - World Market for Tanks Remains Split